زہرہ

زہرہ (Venus) اَساݙے سولر سسٹم دا ݙوجھا سیارہ ہے جو سجھ توں قربت دے لحاظ نال ݙوجھے نمبر تے ہے۔ ایہ زمین دے ٻہوں نیڑے ہے تے اکثر اینکوں زمین دا "دوست" یا "سہیلی" وی آکھیا ویندے۔ زہرہ دا ناں رومن دیوی دے ناں تے رکھیا ڳیا ہے جیہڑی پریت تے سُہݨپ دی دیوی ہئی۔ ایہ سیارہ رات دے آسمان وچ چند دے بعد سبھ توں زیادہ چمکدا ہویا نظر آندے تے اینکوں سویر دے ویلے تے نماشاں دے ویلے وی ݙٹھا ونڄ سڳدے۔
ٻیا ݙیکھو
عطارد

مریخ

طبیعیاتی خصوصیات  
• زہرہ دا قطر زمین دے قطر دا تقریباً 95٪ ہے، جیندے پاروں اینکوں زمین دے "دوست" دے ناں نال ڄاݨا ویندے۔  
• ایندی سطح تے وݙے پیمانے تے آتش فشاں پہاڑ تے لاوے دے میدان ہن۔ (Maxwell Montes) میکسویل مونٹیس زہرہ دا سبھ توں اُچا پہاڑ ہے۔  
• زہرہ دا ماحول زیادہ تر کاربن ڈائی آکسائیڈ (Carbon Dioxide)( تے گھنے بادل سلفیورک ایسڈ (Sulfuric Acid) دے بݨے ہن، جیہڑے سجھ دے سوجھلے دے 70٪ حصے کوں واپس عکس کریندن۔  

ماحولیاتی دباو تے درجہ حرارت  
• زہرہ تے سطح دا دباؤ زمین دے مقابلے تے 92 گنا زیادہ ہے، جیندے پاروں اتھوں دے ماحول وچ کوئی وی خلائی گݙی زیادہ دیر تک زندہ نہیں رہ سڳدی۔  
• اوسط درجہ حرارت 462°C تک پُڄدے، جیہڑا مریخ (Mars)( توں وی زیادہ تتا ہے۔ ایہ تَپ گرین ہاؤس اثر (Greenhouse Effect)( دی وجہ توں ہے) 

زہرہ دا گھمݨ  
• زہرہ سجھ دی الٹ سمت وچ گھمدے، جیکوں ریٹروگریڈ روٹیشن (Retrograde Rotation) آکھیا ویندے۔  
• ایندا ایکسس تے گھمݨ دی رفتار نہایت سست ہے، جیندے پاروں زہرہ تے ہک سال (سجھ دے گرد چکر) زمین دے 225 ݙینہاں دے برابر ہوندے، پر ایندا ہک ڏینہہ (ہک چکر اپݨے ایکسس تے) زمین دے 243 ݙینہاں دے برابر ہے۔  

زہرہ دی دریافت تے خلائی مشن  
• وینیرا پروگرام (Venera Program) دے تحت سوویت یونین (Soviet Union) نے 1960 توں 1980 تک زہرہ تے متعدد کامیاب مشن بھیڄے۔ وینیرا 7 پہلی خلائی گݙی ہئی جیہڑی زہرہ دی سطح تے لاہوݨ وچ کامیاب تھئی۔  
• میجیلن (Magellan)میجیلن( خلائی جہاز نے 1990 وچ ریڈار دے ذریعے زہرہ دی پوری سطح دا نقشہ بݨایا۔  

ثقافتی اہمیت  
• قدیم تہذیباں وچ زہرہ کوں سُہݨپ تے جنگ دی علامت سمجھیا ویندا ہئی۔ مصری تے مایا تہذیباں نے اینکوں اپݨے کلینڈراں وچ شامل کیتا۔  
• سرائیکی لوک ڳیتاں تے کہانیاں وچ وی زہرہ دا ذکر "تارا" یا "چمکدار ستارے" دے طور تے ملدے۔  

نتارا  
زہرہ ساݙے سولر سسٹم دا ہک پراسرار سیارہ ہے جیہڑا اپݨے گھنے ماحول تے انتہائی تتی سطح پاروں سائنسداناں دی توجہ دا مرکز بݨیا ہویا ہے۔ اینکوں سمجھݨ نال نہ صرف زمین دے ماحولیاتی تبدیلیاں کوں ڄاݨݨ وچ مدد ملدی ہے بلکہ کائنات دیاں ٻئیاں شیئاں دے بارے وچ وی معلومات ودھدی ہِن۔